nl en en is is is is es is de is is is is id is is is gn is et fi id fr is vi en lt et en is is is is is is is pms is nl hu is en vi is is is is is is is et is is is en de da hu is is is is is sv en es pl is nn is en en is is is is is is is is is is is en en is is is is is is is is is is pl is is en is is is is is gl is is is pt is id pl is is is en sv fr de is en en is is is id ca en en is is is is es is de is is is is id is is is gn is et fi id fr is vi en lt et en is is is is is is is pms is nl hu is en vi is is is is is is is et is is is en de da hu is is is is is sv en es pl
AFL - AFL - Starfsgreinafélag
Fjarvistir vegna veikinda, starfsöryggi og starfsánægja
Skrifað á 23. ágúst 2018.
Það hefur verið sýnt fram á, að því ánægðara sem fólk er í vinnunni, því sjaldnar er það fjarverandi vegna veikinda. Þetta kom m.a. fram í síðustu launa- og viðhorfskönnun AFLs. Í sömu könnun kom jafnframt fram, að svarendur sem upplifðu lítið starfsöryggi voru meira frá vegna veikinda, en þeir sem upplifðu mikið starfsöryggi.
Um 43% svaranda kváðust hafa verið frá vinnu í einn dag eða meira vegna veikinda eða vinnuslyss sl. 3 mánuði. Þetta hlutfall hefur farið vaxandi undanfarin ár. Það að starfsánægja dragi úr líkum á veikindum kemur ekki á óvart. Sú niðurstaða, að að minna starfsöryggi dragi ekki úr fjarvistum vegna veikinda, kemur aftur á móti nokkuð á óvart. Það gæti skýrst af bættu atvinnuástandi. Þó er mikilvægt að draga ekki of ákveðnar ályktanir nema fylgjast með þróun yfir lengri tíma.
Að gefnu tilfefni vill AFL Starfsgreinafélag hvetja félagsmenn til að halda vel utan um launaseðla sína og tímaskýrslur.  Það getur ráðið úrslitum í málum þar sem félagið fer fram á að laun séu leiðrétt - að félagsmenn hafi haldið utan um gögn sín.  Það er full ástæða til að hvetja fólk til að bera tímaskýrslur saman við launaseðla og síðan við ráðningarsamning.
Vert er að vekja athygli á:
1. Ef ráðningarsamningur er um 100% starf - á alltaf að greiða fullan mánuð nema starfsmaður hafi sjálfur beðið um frí. Ef unnar stundir eru færri en 100% vegna verkefnastöðu - er það á ábyrgð launagreiðanda en ekki starfsmanns.
2. Ef unnin er vaktavinna - er vinna á aukavöktum eða vinna fram fyrir áformuð vaktaslit yfirvinna.  Það er óheimilt að greiða vaktaálög á breytilegar vinnustundir. Vaktaálög á aðeins að greiða á fyrirfram ákveðnar vaktir sem hafa fast upphaf og fastan endi. (ath. það geta verið minniháttar frávik frá þessari meginreglu)
3. Samanlagður tímafjöldi í dagvinnu og vinnu með vaktaálögum á ekki að vera umfram 173 tíma í mánuði.  Alla tíma umfram 173 á að greiða sem yfirvinnu.  (ath. það geta verið minniháttar frávik frá þessari meginreglu)
Ofangreint eru tvö helstu atriði sem félagsmenn okkar eru að glíma við þessa dagana og þá sérstaklega í ferðmannageiranum - þ.e. að fólk er sent launalaust heim vegna verkefnaskorts þó svo að ráðningarsamningar séu fyrir fullu starfi og einnig að vaktaálög eru notuð á alla vinnu umfram dagvinnu - og líka þegar greiða á yfirvinnu.
Félagið vill líka hvetja foreldra og forráðamenn unglinga sem eru að hefja þátttöku á vinnumarkaði til að fara yfir launaseðla barna sinna og útskýra.  Ef einhver vafi er á að rétt sé greitt er viðkomandi bent á að hafa samband við skrifstofur félagsins eða senda póst á This email address is being protected from spambots. You need JavaScript enabled to view it.
AFL sótti milljónir í leiðréttingar!
Skrifað á 07. ágúst 2018.
Um þessi mánaðarmót greiddi Fljótsdalshérað launaleiðréttingar til fjölda félagsmanna AFLs og nam hæsta leiðréttingi vel á aðra milljón króna.  Um árabil hefur Fljótsdalshérað greitt tímavinnukaupi vaktaálög en það er óheimilt.  Skv. kjarasamningum á að greiða fólki sem kallað er í tilfallandi vinnu dagvinnu og yfirvinnu en ekki er heimilt að greiða vaktaálög nema viðkomandi sé með fast starfshlutfall.
Nokkrir félagsmenn AFLs leituðu til félagsins fyrir tæpu ári síðan og hefur félagið síðan verið í viðræðum við sveitarfélagið og safnað gögnum vegna félagsmanna.
Um leið og sveitarfélagið leiðrétti laun félagsmanna AFLs voru og leiðrétt laun félagsmanna annarra stéttarfélaga sem starfa hjá sveitarfélaginu.  Alls náði leiðréttingin til tæplega þrjátíu starfsmanna og var allt frá  nokkur þúsund krónum til um 1,5 milljón króna til einstaks starfsmanns.  AFL hefur unnið þetta mál án aðkomu annarra félaga og undirstrikar mikilvægi þess að launafólk velji sjálft sitt stéttarfélag án afskipta launafulltrúa þar sem fleiri en eitt félag á kjarasamning um viðkomandi starf.
Skrifað á 19. júlí 2018.
Stjórn AFLs Starfsgreinafélags samþykkti á fundi sínum í síðustu viku að styðja framboð framkvæmdastjóra félagsins, Sverrir Mar, til forseta Alþýðusambandsins á þingi ASÍ í haust. Talsverðar umræður voru á stjórnarfundinum og var m.a. til umræðu hvernig félagið myndi bregðast við millibilsástandi sem yrði ef til þess kæmi að Sverrir Mar yrði kjörinn en ekki gengið frá því hver tæki við hans störfum hjá félaginu.
Þá lýstu nokkrir stjórnarmenn yfir áhyggjum af „orðsporsáhættu“ félagsins í ljósi þess að aðilar á samfélagsmiðlum geta verið  grimmir og beinskeyttir í garð einstaklinga sem stíga fram fyrir verkalýðshreyfinguna.
Niðurstaða fundarins var að nú þegar ljóst er að sitjandi forseti hyggst ekki gefa kost á sér – mun AFL Starfsgreinafélag stíga fram og bjóðast til að axla ábyrgðina.  (Myndin er tekin á Kárahnjúkum á framkvæmdatímanum þar).
Skrifað á 07. ágúst 2018.
Golfmót Iðnfélaganna fer fram laugardaginn 1. september á Akureyri á Jaðarsvelli. Mæting kl. 12.00 í súpu og ræst verður út kl. 13.00.
Skráning hjá Steindóri Ragnarssyni hjá GA This email address is being protected from spambots. You need JavaScript enabled to view it.
Skrifað á 22. júlí 2018.
AFL og Tanni Travel hafa samið um sérstök afsláttarkjör fyrir 50 félagsmenn AFLs Starfsgrfélags í helgarferð til Manchester.  Sjá nánari upplýsingar um ferðiina á http://www.tannitravel.is/manchester-2018.html.  Félagsmannaafsláttur er kr. 20.000.  Til að fá þennan afslátt þurfa félagsmenn að kaupa "ávísun" hjá AFLi á kr. 10.000 - en ávísunin gildir síðan sem 30.000 kr. greiðsla í umrædda ferð.  AFL mun selja 50 slíkar ávísanir.  Hver félagsmaður getur keypt eina ávísun og aðeins er hægt að nota ávísunina sem greiðslu v. ferðar fyrir þann sem ávísunin er gefin út á -þ.e. félagsmanninn sjálfan.
Félagsmenn geta keypt ávísanirnar beint af "mínum síðum" á www.asa.is.  Þeir sem ekki hafa fengið aðgangsorð að "mínum síðum" geta fengið aðgansorðið með því að fara á "mínar síður" og slá inn kennitöluna sína og fengið aðgangsorðið sent í sms eða tölvupósti.  Ef kerfi AFLs þekkja ekki símanúmer eða netfang félagsmanns getur viðkomandi sent póst á This email address is being protected from spambots. You need JavaScript enabled to view it.
Ath. á mínum síðum eru upplýsingar um iðgjöld og þar er einnig hægt að bóka orlofsíbúðir og hús, kaupa hótelávísanir og fleira.
Mótframlag atvinnurekenda í lífeyrissjóð hækkar
Sjálfboðliðar eru félagslegleg undirboð
Öruggt húsnæði á ekki að vera forréttindi
Lífeyrisgreiðslur Stapa um 5 milljarðar
Sterkari saman - 1. maí ávarp AFLs Starfsgreinafélags
Aðalfundur AFLs 2018 samþykkir verulega hækkun sjúkradagpeninga
Laus tímabil í orlofshúsum AFLs í sumar
AFL Starfsgreinafélag - kt.560101-3090 - Miðvangi 2-4, 700 Egilsstöðum    470-0300    471-2247    asa[at]asa.is
Kjaras. og kauptaxtar eldri